2017. gada 11. oktobrī Rīkojums Nr. 568

Rīgā (prot. Nr. 50 19. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Vides aizsardzības un reģionālās attīstības ministrijai 216 671 *euro* pārskaitīšanai novadu pašvaldībām, lai segtu izdevumus, kas saistīti ar 2017. gada augustā vētras laikā radīto postījumu novēršanu pašvaldību īpašumā vai valdījumā esošajiem infrastruktūras objektiem, tai skaitā:

1.1. Gulbenes novada pašvaldībai – 109 523 *euro*;

1.2. Lubānas novada pašvaldībai – 11 788 *euro*;

1.3. Saulkrastu novada pašvaldībai – 69 053 *euro*;

1.4. Raunas novada pašvaldībai – 1 607 *euro*;

1.5. Vecpiebalgas novada pašvaldībai – 24 700 *euro*.

2. Vides aizsardzības un reģionālās attīstības ministrijai šā rīkojuma 1. punktā minēto finansējumu pārskaitīt pašvaldībām pēc tam, kad pašvaldības būs iesniegušas attiecīgus dokumentus (līgumu, rēķinu kopijas), kas apliecina, ka tās ir nodrošinājušas ne mazāk kā 30 procentu no finansējuma, kas nepieciešams, lai segtu izdevumus, kas saistīti ar 2017. gada augustā vētras laikā radīto postījumu novēršanu pašvaldību īpašumā vai valdījumā esošajiem infrastruktūras objektiem.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards